Afera Bodø
<s>Afera Bodø je bio diplomatski skandal koji je izbio između dvojne monarhije Švedske-Norveške i Ujedinjenog Kraljevstva.</s><s>Trajao je od 1818. do 1821.</s><s>Afera je nastala zbog nezakonitih trgovačkih djelatnosti jedne engleske tvrtke u norveškoj luci u Bodu, po čemu su norveški dužnosnici u septembru 1818. zaplijenili veliki teret u vlasništvu tvrtke i uhitili njegovog vlasnika Johna Evertha zbog pokušaja krijumčarenja robe u Norveškoj.</s><s>Everth je zatim organizirao napad u Bodu na carinsku postaju da bi preuzeo zaplijenjenu robu, te konačno uspio pobjeći.</s><s>Everthov pokrovitelj, britanski brodovlasnik Francis G. Denovan, je prijavio slučaj britanskoj vladi kao napad na britanskog građanina i britansku imovinu, tako da je britanska vlada Roberta Jenkinsona izvršila pritisak na Štokholm putem svoga veleposlanika lorda Strangforda.</s><s>Švedske i Norveške vanjske poslove je u to vrijeme vodio ministar Lars von Engeström.</s><s>Njegov postupak je se Norvežanima činio nerazumno naklonjen prema britanskoj verziji događaja, što je razbjesnilo Norvežane i probudilo njihov nacionalizam.</s><s>Zatim je norveška država, unatoč norveškim prigovorima, godine 1821. morala platiti veliku – za norveški proračun, ukupno 120.000 spesidalera – naknadu britanskoj tvrtki.</s><s>Iako sam po sebi od male važnosti, incident je doveo do trajnog nepovjerenja Norvežana prema švedskoj vladi.</s><s>Kasnije istrage su pokazaje da je Francis G. Denovan bio prevarant i da je poslovao sa krivotvorenim dokumentima.</s><s>Slučaj je 1827. izveden ispred Storting i izazvao je snažno negodovanje, posebno prema švedskoj politici, koja po mišljenju Norvežana nije vodila računa o norveškim interesima.</s>

<s>Bilješke</s>

<s>Izvori</s>

<s>Bibliografija</s>

<s>Norveška politička historija
Politički skandali
1818
1819
1820
1821
Diplomacija</s>

